recursal/SuperWikiNEXT-32B huggingface dataset:
**Sekolah Menengah Kebangsaan Pengkalan Permatang**  atau nama ringkasnya *SMK Pengkalan Permatang* , merupakan sebuah Sekolah Menengah Kebangsaan yang terletak di Pasir Penambang dalam Daerah Kuala Selangor.

Pada 2009, Sekolah Menengah Kebangsaan Pengkalan Permatang memiliki 494 pelajar lelaki dan 443 pelajar perempuan, menjadikan jumlah keseluruhan murid seramai 937 orang. Ia mempunyai seramai 80 orang guru.2009

Sejarah
-------

Sekolah ini dibina di atas tapak Ladang Loke Yew di Pasir Penambang dengan keluasan 15 ekar bermula  pada tahun 1990. Tiga Blok  Bangunan Tiga Tingkat dengan  kelengkapan 18 bilik darjah , 4 makmal sains lulus untuk digunakan pada 1 hb Disember 1991 dengan nama **SMK Pasir Penambang** dan memulakan sesi persekolahan dengan 117 pelajar Tingkatan 1 pada Januari 1992.

Satu  Blok Bangunan Setingkat Bengkel KHB siap digunakan pada tahun 1994 dan mendapat kelulusan pendaftar untuk ditukar nama  kepada **SMK Pengkalan Permatang**pada 17 hb Mei 1994.

Sekolah ini memulakan Program Percantuman Pendidikan Khas/Kelas Pendidikan Khas Intergrasi pada 3 hb Januari 1996. Pada Januari 2002 bengkel MPV-SRT siap dibina dan memulakan elektif Mata Pelajaran Vokesyional (MPV) untuk mata pelajaran Seni Reka Tanda (SRT)dan Menservis Peralatan Elektrik Domestik.(MPED).

Pada tahun 2002 juga gred sekolah telah dinaikkan  daripada sekolah gred  B menjadi sekolah gred A  dan  mendapat kelayakan perjawatan  4 Guru kanan Mata Pelajaran (Ketua Bidang).

Satu Blok Bangunan Tiga Tingkat  dengan kelengkapan 10 bilik darjah dan dan satu makmal sains siap digunakan pada 21 hb November 2002.  Pada tahun 2003 Makmal Komputer juga telah siap dibina.

Pada 16 hb. Ogos 2004 memulakan kelas Tingkatan  6 Rendah dan Januari 2006 menjadi Pusat Latihan Kecemerlangan Sukan Teras Olahraga dan Hoki. Surau dan Pusat Akses (Cyber)  telah siap dan beroperasi sepenuhnya pada tahun 2007 .

Pada November 2007, kontraktor yang bertanggungjawab telah   memulakan pembinaan 2 blok empat  tingkat, 2 rumah warden dan satu dewan makan untuk asrama sukan di atas tanah 3 ekar yang diambil dari kawasan SMK Agama.  Asrama ini telah disiapkan pada  Mac 2009.

Bermula Januari  2008, sekolah   mendapat pertambahan jawatan kenaikan pangkat PPPS DG 52, DG48, DG 44 untuk semua guru yang mengajar Tingkatan VI.

Tahun 2008 pula menyaksikan pertambahan jawatan Pembantu Pengurusan Murid (PPM) seramai 3 orang.  Mereka ditempatkan di Kelas Pendidikan Khas.

Mulai sesi persekolahan 2009, sekolah ini menawarkan aliran agama bagi Tingkatan 4 dengan pertambahan subjek dan penerimaan pelajar-pelajar baru.

Pencapaian
----------

Alamat
------

Sekolah Menengah Kebangsaan Pengkalan Permatang
45000 Kuala Selangor,
Selangor Darul Ehsan,  Malaysia
Telefon = 0332897524
Fax = 0332893611

Pautan luar
-----------

* 
* 
* 
*
Sarang kuih akok moden.
**Kuih akok** merujuk kepada sejenis kuih tradisi tradisional yang popular di Malaysia, terutama di Pantai Timur iaitu di Kelantan dan Terengganu.

Am
--

Akok adalah salah satu diantara makanan tradisional yang terkenal di negeri-negeri Kelantan dan Terengganu, Malaysia. Akok rasanya manis bertelur. Ia boleh dimakan sebagai makanan ringan atau sebagai pencuci mulut. Terdapat juga varian savouri yang dikenali sebagai akok berlauk yang mempunyai tekstur berspan.

Adunan asas kuih akok terdiri daripada tepung gandum, gula, telur, dan santan.. Kaedah pengadunan dan pembakaran merupakan antara faktor yang menjadikan sesuatu kuih akok itu sedap. 

Akok mempunyai dua jenis utama. Jenis pertama dibuat dari tepung, gula, telur dan santan, dan biasanya dapat ditemukan di Terengganu. Manakala jenis lain pula menggunakan gula merah atau gula melaka yang akan menggelapkan warna kuih tersebut. Jenis ini biasanya terdapat di Kelantan dan mempunyai tekstur kurang gebu dibandingkan dengan yang daripada Terengganu.

Akok juga boleh didapati dalam pelbagai bentuk, dan yang paling biasa didapati ialah berbentuk seperti bahulu. Selain itu, terdapat juga jenis yang berbentuk bujur dan akok bunga atau dikenali juga akok Kemboja.
Kuih ini lazimnya dibakar di dalam sarang (acuan) loyang tradisional dengan arang kelapa sepertimana kuih bahulu, dan arang kelapa itulah yang memberikan aroma dan rasa berasap pada kuih tersebut.

Penyebaran
----------

Akok biasanya dihasilkan bagi jualan harian. Akok biasanya tidak tahan lama, dan perlu didinginkan untuk disimpan lebih lama. Disebabkan ia tidak tahan lama, akok tidak dibuat bagi jualan komersial, dan biasanya ia dihasilkan hanya bagi kegunaan sendiri, atau jualan runcit menurut tempahan, bukan untuk tujuan borong.

Dalam budaya popular
--------------------

Akok biasanya kurang digemari oleh golongan muda kerana ia agak manis. Akok sesuai untuk dijadikan sebagai makanan petang kerana ia mudah dihidangkan, tidak melerai dan rasanya sedap.

Lihat juga
----------

* Akok nisan
* Akok daun pandan
* Akok berlauk
* Akok Kemboja
* Akok pisang

Rujukan
-------

1. ↑  name="Akok"
2. ↑  "Akok". JKKN. Diarkibkan daripada yang asal pada 2017-12-09. Dicapai pada 9 December 2017.
3. ↑  "EATS: Jerry serves only the best 'akok'". Dicapai pada 2017-12-17.

Pautan luar
-----------

* KUIH AKOK - Warisan Kebangsaan Diarkibkan 2009-08-28 di Wayback Machine
* Resipi Diarkibkan 2008-09-14 di Wayback Machine Kuih Akok di myresipi
* Foto Kuih Akok di flickr
* JKKN - Kuih akok.
***Tragedi Oktober*** ialah sebuah filem drama romantik Malaysia 1996 yang ditayangkan pada tahun 1996. Filem ini telah diarahkan oleh Yusof Kelana dan filem ini juga merupakan kesinambungan kisah daripada Sembilu II. Dibintangi Awie, Erra Fazira, Amy Mastura dan Riezman Khuzaimi.

Sinopsis
--------

Perkahwinan Wati (Erra Fazira) dan Syamsul (Riezman Khuzaimi) telah menjangkau enam tahun dan mereka dikurnia seorang cahaya mata, Shamin. Awie (Awie), bekas kekasih Wati walaupun sudah enam tahun berlalu masih tercari-cari seorang gadis yang benar-benar dapat mengisi kekosongan hatinya. Namun kemunculan Farah (Amy Mastura), anak seorang hartawan ternyata memberi sinar baru dalam hidup Awie. Sementara itu, kebahagiaan Wati dan suaminya Syamsul tidak kekal lama dimana suatu tragedi menimpa suaminya. Wati kemudian hidup menjanda bersama anaknya. Pertemuan yang tidak diduga antara Awie dan Wati di suatu majlis menimbulkan satu nostalgia diantara mereka. Kehadiran Awie tidak dapat diterima oleh Wati kerana dia sudah menggangap Awie sudah tidak ada dalam hidupnya lagi. Pada Awie pula, dia sekadar simpati terhadap nasib Wati dan anaknya, Shamin. Masa berlalu begitu cepat, kemesraan yang berputik diantara mereka menimbulkan ketegangan dalam hubungan diantara Awie dan Farah. Farah menggangap Wati cuba merampas Awie semula daripadanya. Awie mengambil keputusan untuk bertunang dengan Farah, sekaligus memberikan keyakinan dan kejujurannya kepada Farah. Tetapi, segalanya tidak tamat disitu. Farah mahu pastikan Wati tidak mengganggu hidupnya serta tidak wujud diantara dia dan Awie. Akhirnya terjadilah sebuah tragedi yang menyayat hati.

Pelakon
-------

* Awie sebagai Awie
* Erra Fazira sebagai Wati
* Amy Mastura sebagai Farah
* Riezman Khuzaimi sebagai Syamsul
* Alice Voon sebagai Alice
* Jojet sebagai Jojet
* Hairie Othman sebagai Razman
* Siti Khadijah sebagai Eja
* Rosnah Mat Aris sebagai Ibu Farah
* Majed Salleh sebagai Pengurus Artis

Sambutan
--------

Filem ini dikeluarkan pada tahun 1996 dan mendapat kutipan sebanyak RM 3.2 juta.

Lagu
----

* Tragedi Oktober, Nostalgia Cinta dan Ratuku (Awie)
* Meniti Kasih (Amy Mastura)
* Yang Terindah Hanyalah Sementara (Erra Faizra)

Pautan luar
-----------

* *Tragedi Oktober* / 1996 - Filem Malaysia
* *Tragedi Oktober*  di Pangkalan Data Filem Internet (IMDb)



|  |  |
| --- | --- |
| Ikon tunas | Rencana berkenaan filem ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Osman Botak** atau nama sebenarnya **Osman bin Mohd Amin** (1922 – 1981) merupakan seorang pelakon lelaki Malaysia. Beliau dikenali setelah membintangi filem 6 Jahanam arahan P. Ramlee.

Kerjaya
-------

Osman Botak telah memulakan kerjaya lakonannya sebagai pelakon tambahan pada tahun 1959 menerusi filem Musang Berjanggut arahan P. Ramlee Kemudian beliau diberi watak agak penting dalam filem Samseng arahan Ramon A. Estella. Sebelum beliau terlebih dahulu menyertai kumpulan muzik bersama Osman Ahmad dan Yusof B sebagai pemain trumpet.

Sekitar tahun 1960-an Osman Botak merupakan ketua kumpulan samseng Melayu di sekitar kawasan Chow Kit dan Kampung Baru, disamping menjadi pelakon pembantu di Studio Merdeka. Apabila P. Ramlee berhijrah ke Kuala Lumpur pada tahun 1964, beliau telah mempelawa Osman Botak untuk berlakon dalam filem arahannya. Osman Botak juga pernah ketua keselamatan di Pawagam P. Ramlee di awal pembukaannya.

Antara filem lakonan Osman Botak ketika di Singapura seperti Musang Berjanggut, Raja Laksamana Bentan dan Dandan Setia. Di Studio Merdeka, Kuala Lumpur, Osman Botak terlibat seperti dalam filem seperti Kanchan Tirana, Jangan Tinggal Daku, Penyamun Si Bongkok, 6 Jahanam, Laksamana Do Re Mi dan beberapa lagi buah filem.

Kematian
========

Beliau telah meninggal dunia pada tahun 1981 di usia 58 atau 59 tahun.

Filemografi
-----------

### Filem

* *Musang Berjanggut* (1959)
* *Samseng* (1959)
* *Raja Laksamana Bentan* (1959)
* *Dandan Setia* (1959)
* *Panglima Harimau Berantai* (1969)
* *6 Jahanam* (1969)
* *Kanchan Tirana* (1969)
* *Keranda Jingga* (1969)
* *Jangan Tinggal Daku* (1971)
* *Chengkaman Maut* (1972)
* *Pendekar Sakti* (1972)
* *Laksamana Do Re Mi* (1972)
* *Satria* (1973)
* *Penyamun Si Bongkok* (1973)
* *Toyol* (1980)
* *Sumpah Semerah Padi* (1981)

Sumber
------

* Majalah Filem
* Kenangan Abadi P. Ramlee - Ramli Ismail
* Temubual bersama Ramli Ismail pada 1998
* Utusan Radio & TV
* Varia Filem

Pautan luar
-----------

* Osman Botak di Pangkalan Data Filem Internet (IMDb)



1. ↑  Klasik, Filem Melayu. "Osman Botak : Daripada samseng menjadi pelakon". *X-PLORASI*. Dicapai pada 2024-04-17.
2. ↑  "Facebook". *www.facebook.com*. Dicapai pada 2024-04-17.
3. ↑  "Facebook". *www.facebook.com*. Dicapai pada 2024-04-17.
4. ↑  "Facebook". *www.facebook.com*. Dicapai pada 2024-04-17.
***Butterscotch*** ialah sejenis konfeksi yang dihasilkan daripada dua bahan utama iaitu gula perang dan mentega, namun ada juga bahan lain yang ditambah seperti sirap jagung, krim, vanila dan garam. Resepi terawal yang diketahui datang dari Yorkshire pada pertengahan abad ke-19 dengan mengunakan tetes (sirup) sebagai bahan gantian atau bahan sampingan gula.

*Butterscotch* agak sama komposisinya dengan tofi anamun berbeza dari segi shuhu penghasilannya di mana butterscotch dihasilkan dengan merebus gula sehingga ke tahap "retak muda" (*soft crack*) manakala tofi dihasilkan dengan merebus gula sehingga ke tahap "retak tua" (*hard crack*) di mana larutan gula menjadi seakan jejalur rapuh jika dimasukkan ke dalam air pada suhu 144 °C.

Sos butterscotch yang dihasilkan dengan mencampurkan bahan ini dengan krim digunakan sebagai sos hiasan atau perisa untuk aiskrim (terutamanya sundae).

Sejarah
-------

Gula-gula ini dikaitkan penciptaannya dengan sebuah kedai bernama Parkinson's dari Doncaster, Yorkshire Selatan, England yang terkenal dengan penghasilannya dalam bentuk butterscotch rebus yang dijual dalam tin, seterusnya menjadi barang jualan mereka yang paling dikenali. Perusahaan ini menjadi lebih terkenal pada tahun 1851 ketika Ratu Victoria mencemar duli mengunjungi bandar tersebut.

Sos
---

Butterscotch sos dibuat dengan memasak gula perang sehingga 116 °C sebelum dicampur dengan mentega dan krim.

Lihat juga
----------

* Karamel

Rujukan
-------

1. ↑  "'siftcrack' - Istilah Malaysia". *Pusat Rujukan Persuratan Melayu*. Dewan Bahasa dan Pustaka. Dicapai pada 8 Januari 2018.
2. ↑  "The Cold Water Candy Test". *Exploratorium*. Dicapai pada 12 Januari 2014.
3. 1 2  "'hard crack' - Istilah Malaysia". *Pusat Rujukan Persuratan Melayu*. Dewan Bahasa dan Pustaka. Dicapai pada 8 Januari 2018.
4. ↑  Chrystal, Paul (2013). *Confectionery in Yorkshire Through Time*. Amberley Publishing Limited.
5. ↑  "Doncaster's Proud History". Doncaster Free Press. 7 Oktober 2017.
6. ↑  Wayne Gisslen, *Professional Baking*, ISBN 1118254368, p. 227
**Astro Box Office** merupakan sistem saluran berbayar (PPV) di pelantar Astro di Malaysia. Ia menayangkan filem dan acara sukan rasmi melancarkan pada 29 September 2003 sempena Astro meraikan ulangtahunnya yang ke-7.

Sejarah
-------

**Astro Box Office** rasmi dilancarkan pada 29 September 2003 sempena Astro meraikan ulangtahunnya yang ke-7 sebagai **Astro Box Office Movies**, **Astro Box Office Events** dan **Astro Box Office Sport**.

### Pergantian nombor

Pada 23 Disember 2006, **Astro Box Office Movies** telah dinomborkan semula dari **Saluran 20 & 21** ke **Saluran 48 & 49**.

Pada 23 Disember 2006, **Astro Box Office Sport** dan **Astro Box Office Events** telah dinomborkan semula dari **Saluran 22 & 23** ke **Saluran 88 & 89**.

Pada tanggal 1 Oktober 2007, **Astro Box Office Movies** akan diubah nombor memperkenalkan menjadi 3 digit iaitu 951 & 952.

Pada tanggal 1 Oktober 2007, **Astro Box Office Sport** dan **Astro Box Office Events** akan diubah nombor memperkenalkan menjadi 3 digit iaitu 953 & 954.

Pada 20 September 2008, **Astro Box Office Sport** telah dinomborkan semula dari **Saluran 953 & 954** ke **Saluran 971, 972, dan 973 serta** **Astro Box Office Events** di **Saluran 955**.

Pada 1 Oktober 2008, **Astro Box Office Movies** telah dipisahkan kepada dua iaitu **Astro Box Office Movies Thangathirai** di **Saluran 951** dan **Astro Box Office Movies Tayangan Hebat** di **Saluran 952 & 953**.

Pada 28 April 2014, **Astro Box Office Movies** mengganti nombor salurannya iaitu **Astro Box Office Movies Thangathirai** di **Saluran 241** dan **Astro Box Office Movies Tayangan Hebat** di **Saluran 130**.

Pada 2 Ogos 2019, **Astro Box Office Movies** telah dinaik taraf ke **definisi tinggi (HD)** iaitu **Astro Box Office Movies Tayangan Hebat** di **Saluran 130** dan **Astro Box Office Movies Thangathirai** di **Saluran 241**.

Kini, ia dikategorikan semula sebagai ****Astro Box Office Movies Tayangan Hebat****, **Astro Box Office Movies Thangathirai**, dan **Astro Box Office BollyOne HD**.

Selepas 18 tahun bersiaran, **Astro Box Office Movies Tayangan Hebat** ditamatkan siaran pada 1 Jun 2021 dan akan beralih kepada On Demand.

Selepas 9 tahun bersiaran, **Astro Box Office BollyOne HD** ditamatkan siaran pada 30 April 2023 dan digantikan oleh **Zee Cinema HD** juga beralih kepada On Demand.

Galeri
------

* Logo Astro Box Office BollyOne HDLogo Astro Box Office BollyOne HD
* Logo Astro Box Office EventsLogo Astro Box Office Events
* Logo Astro Box Office MoviesLogo Astro Box Office Movies
* Logo Astro Box Office SportLogo Astro Box Office Sport

Rujukan
-------

* Laman Web Rasmi
Yang Hormat Dato' **Jamali Shadat** atau nama penuhnya **Jamali bin Shadat**, (18 September 1941 – 3 Februari 2021) merupakan pelawak Malaysia yang terkenal dilihat dalam peranannya sebagai *Atan* dan *Atok* dalam pelbagai panggung. Beliau terkenal kerana kebolehannya meniru pelbagai dialek seperti Mandarin, Jawa dan Tamil dalam persembahan-persembahan pentas yang dijayakannya sejak tahun 1970-an sehingga kini.

Pak Jamali dilahirkan di Bukit Kapar, Klang, Selangor dan beliau seorang Melayu berketurunan Jawa.

Kerjaya
-------

Ketenarannya bermula ketika dia merupakan naib juara pertama pertandingan TV Bakat. Selepas kemasyhurannya yang baru ditemui, dia diundang untuk merakam leluconnya pada gramofon dan kemudian pada kaset dan CD. Komedi beliau terkenal kerana dapat menarik minat orang yang berlainan kaum. Kehidupannya telah memainkan peranan utama dalam komedi kerana watak *Atan* dan *Atok* diilhamkan oleh kampungnya dan asuhannya di mana dia bertemu dengan orang yang berlainan bangsa.

Pelakon, Pelawak, Pengacara Kemahiran : Berlakon, Komedi, Mengacara

Beliau sering beraksi dengan keletah 'Atan', budak lelaki yang sering membuli datuknya, masih mencuit hati penonton walaupun selepas lebih 46 tahun pelawak terkenal Datuk Jamali Shadat menggayakan serta melontarkan suara kanak-kanak itu.

Sepanjang 46 tahun penglibatannya dalam komedi lawak, Jamali banyak membudayakan lawak keharmonian hubungan antara kaum malah menyatukan mereka dalam jenakanya.

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 1983 | *Aku Yang Berhormat* |  | Filem pertama |
| 1986 | *Hantu Siang* | Tuan Kadi |  |
| 2003 | *Mr. Cinderella 2* | Pak Samad |  |
| 2009 | *Senario The Movie Episode 2: Beach Boys* | En. Mansor |  |
| 2010 | *Semerah Cinta Stilleto* | Pak Wan |  |
| 2012 | *Sun Sun Thatha* | Mr. Sun Sun | Filem Tamil dan terakhir |
|

### Televisyen

| Tahun | Tajuk | Peranan | Saluran TV | Catatan |
| --- | --- | --- | --- | --- |
| 2007 | *Raja Lawak Astro* | Mentor Musim Pertama | Astro |  |
| 2012 | *Sugeh* | Pak Hamid |  | Telefilem |
| 2016 | *Upin & Ipin* | Atan (suara) | TV9 | Tampil dalam 3 episod |
|

Penampilan televisyennya yang lain termasuklah *Atan Oh Atan Oi* (2000) dan *Jamali Shadat Show* (2001).

Penghargaan
-----------

| Anugerah | Tahun | Kategori | Keputusan |
| --- | --- | --- | --- |
| Anugerah Lawak Warna 2014 | 2014 | Anugerah Khas Juri - Artis Veteran | Menang |

Rujukan
-------

1. ↑  Grace Chan (June 21, 2016). "Jamali Shadat loves serving community at local mosque and surau". Dicapai pada July 15, 2019.
2. ↑  Ingatan Jamali merosot, banyak berdiam diri
3. 1 2  Shaharuddi, Muhammad; Khairuddin, Dinah (13 December 2012). "Datuk Jamali Shadat is a legend who tickles your funny bone". *New Straits Times*. Dicapai pada 18 July 2019.
4. 1 2  Devi, K. S. Usha (21 January 2007). "Crackin' up with Jamali". Dicapai pada 18 July 2019.

Pautan luar
-----------

* Jamali Shadat di Pangkalan Data Filem Internet (IMDb)
**Meshuggah** (/məˈʃʊɡə/) ialah sebuah kugiran metal ekstrem Sweden yang dibentukkan di Umeå pada tahun 1987. Barisan terkini kugiran mereka terdiri daripada vokalis utama Jens Kidman, penggitar Fredrik Thordendal dan Mårten Hagström, pemain dram Tomas Haake dan pemain bes Dick Lövgren. Sejak penubuhannya, mereka telah mengeluarkan sembilan album studio, enam EP dan lapan video muzik. Album studio terbaru mereka, *Immutable*, telah dikeluarkan pada April 2022 melalui Atomic Fire Records.

Meshuggah telah dikenali untuk gaya muzik inovatif mereka dan struktur lagu polimeter yang kompleks dan polirama. Mereka menjadi terkenal sebagai tindakan yang signifikan dalam muzik bawah tanah yang melampau, menjadi pengaruh untuk band metal moden, dan mendapat pengikut kultus. Band ini dilabelkan sebagai salah satu daripada sepuluh band hard rock dan heavy metal paling penting oleh *Rolling Stone* dan sebagai band terpenting dalam metal oleh *Alternative Press*. Pada penghujung 2000-an, mereka menjadi inspirasi untuk subgenre djent.

Pada tahun 2006 dan 2009, Meshuggah telah dicalonkan untuk dua Anugerah Grammis Sweden untuk album mereka masing-masing *Catch Thirtythree* dan *obZen*. Pada tahun 2018, kumpulan itu telah dicalonkan untuk Anugerah Grammy ke-60 untuk lagu mereka "Clockworks" di bawah kategori "Persembahan Metal Terbaik". Mereka telah membuat persembahan dalam pelbagai festival antarabangsa, termasuk Ozzfest dan Muat turun, dan memulakan *obZen* jelajah dunia dari 2008 hingga 2010, dan juga "Ophidian Trek".

Rujukan
-------

1. ↑  "Meshuggah". *Merriam-Webster*. Dicapai pada 9 August 2010.
2. ↑  Lynch, Joe (28 November 2017). "Grammys 2018: Lihat Senarai Lengkap Calon". *Billboard*. Dicapai pada 4 Disember 2017.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Meshuggah*** |

* Tapak web rasmi
* Meshuggah Drum Transcriptions
Filem **Raden Mas** merupakan sebuah filem Melayu yang diterbitkan di Singapura pada tahun 1959. Filem Raden Mas diterbitkan dalam bentuk filem hitam putih tanpa warna.

Filem Raden Mas diarah oleh pengarah L. Krishnan pada 1959.

Ringkasan
---------

Pengiran Agung berkahwin dengan Mas Ayu, seorang penari namun perkahwinan mereka ditentang oleh Raden Manosekoro dan Raden Mas Ratu mengutuskan Pengiran Agung memburu kijang. Sekembalinya Pengiran Agung daripada berburu, baginda mendapati istananya terbakar dan Mas Ayu terbunuh. Pengiran Agung mengambil keputusan untuk membawa diri bersama puterinya Raden Mas yang berjaya diselamatkan. Raden Mas dibesarkan seperti orang kebanyakan tanpa mengetahui asal-usulnya. Satu hari, Raden Mas terserempak dengan seorang puteri raja bernama Tengku Halijah. Raden Mas dipukul kerana mencuba menasihati Tengku Halijah. Apabila mengetahui siapa sebenarnya Raden Mas, Sultan mengahwinkan Pengiran Agung dengan puterinya sebagai menebus kesalahan. Raden Mas yang dahagakan kasih sayang ibu gembira dengan perkahwinan itu sebaliknya Tengku Halijah malah memusuhi Raden Mas. Apakah kesudahan nasib Raden Mas?

Pelakon
-------

* M. Amin sebagai Raden Kesumo Joyo Diningran @ Gusti Pangeran Agong
* Latifah Omar sebagai Raden Mas
* Nordin Ahmad sebagai Panglima Dandiar
* Siput Sarawak sebagai Mas Ayu
* Siti Tanjung Perak sebagai Gusti Raden Ayu
* Mahmud Jun sebagai Wanusugoro
* Shariff Medan sebagai Kanjeng Ratu Kediri
* Yem sebagai Sultan
* Umi Kalthum sebagai Tengku Halijah
* Mustapha Maarof sebagai Tengku Bagos
* Udo Omar sebagai Datuk Bendahara
* Aiddie Ali sebagai Tengku Chik

Pautan luar
-----------

* (Inggeris) Filem Raden Mas]
* Filem Raden Mas] Diarkibkan 2013-11-12 di Wayback Machine
* (Inggeris) Filem Raden Mas]

1. ↑  PANGGUNG WAYANG SINGAPURA
**Istana Berdarah** merupakan sebuah filem Melayu yang diterbitkan pada tahun 1964 oleh Keris Film Production. Filem Istana Berdarah diterbitkan dalam bentuk filem hitam-putih. Ia merupakan filem arahan Hussein Haniff. Filem ini menceritakan tentang kisah seorang isteri yang sanggup berkorban apa sahaja, untuk kemewahan; dia terpaksa melakukan perbuatan yang kejam.

Ringkasan
---------

Mengisahkan perihal Mahfuz dan Mahadi nyang hanyalah dua orang pahlawan yang terselamat apabila kapal mereka diserang oleh lanun-lanun. Mereka mendarat di sebuah pantai yang tidak diketahui dan mereka bertemu seorang pertapaan. Dia meramalkan bahawa Mahfuz akan menjadi seorang yang berkuasa di negeri sedangkan Mahadi akan menjadi rakyat biasa.

Penerbitan
----------

Filem *Istana Berdarah* diarah oleh pengarah Hussein Haniff pada 1964. Pengambaran filem telah mengambil masa dua bulan. Segala keperluan penyuntingan dan muzik latar belakang diselenggarakan oleh pengarahnya sendiri, Hussein Haniff setelah melakukan penapisan dengan penuh teliti.

Filem *Istana Berdarah* bercorakkan roman sejarah yang berdasarkan cerita pujangga William Shakespeare. Untuk menyesuaikan dengan filem Melayu, maka banyak bahagian yang diubah oleh pengarahnya dengan mengikut selera penonton pada zaman itu.

Pelakon
-------

Antara pelakonnya yang terlibat ialah Yusof Latiff, Salleh Melan, Fatimah Ahmad, Suraya Harun, Ahmad Sabri dan Ahmad Osman.

Rujukan
-------

1. 1 2 3 4 5  Bahayah Mahmud (5 Disember 1964). "Istana Berdarah banyak terdapat sindiran2 tajam" [Istana Berdarah terdapat banyak sindiran-sindiran yang tajam]. Berita Harian. m/s. 7.
2. ↑  ""Istana Berdarah" filem yang banyak tauladan" ["Istana Berdarah" merupakan filem yang banyak tauladan]. Berita Harian. 16 Januari 1965. m/s. 7.
3. 1 2 3  "Filem "Istana Berdarah": Babak-nya yang Akhir Menakutkan" [Filem "Istana Berdarah": Babak Akhir Dilem yang Menakutkan]. Berita Harian. 26 Disember 1964. m/s. 7.

Pautan luar
-----------

* Filem Malaysia – Filem Istana Berdarah
* *Istana Berdarah*  di Pangkalan Data Filem Internet (IMDb)
***Di Sebalik Dia*** ialah sebuah siri drama televisyen Malaysia 2022 arahan sulung Rahila Ali. Dibintangi oleh Keith Foo, Wanna Ali, Faez Nick dan Jihaa Sham. Siri ini memulakan tayangan perdana di Slot Dramatix, Awesome TV bermula 14 September 2022 menggantikan Epilog 3 Naga.

Sinopsis
--------

Mengisahkan tentang kehidupan Iskandar yang trauma sejak kecil kerana didera sehingga menyebabkan dia menghidap penyakit DID (Dissociative identity disorder) yang mempunyai pelbagai watak. Kemudian adik yang disayanginya mati dalam satu kejadian kebakaran.

### Hayna

Mereka yang hidup dengan gangguan identiti disosiatif (DID-Dissociative Identity Disorder) mengalami dua atau lebih keadaan personaliti berasingan yang dipanggil 'mengubah'. Majoriti penghidap DID telah melalui trauma teruk pada zaman kanak-kanak, dan berpisah sebagai cara untuk menghadapi situasi yang terlalu ganas atau traumatik untuk dikendalikan oleh diri mereka yang sedar.

### Haikal

Gangguan disosiatif (DID) ialah gangguan mental yang melibatkan pengalaman terputus hubungan dan kekurangan kesinambungan antara pemikiran, ingatan, persekitaran, tindakan dan identiti. Orang yang mengalami gangguan disosiatif melarikan diri dari realiti dengan cara yang tidak disengajakan dan tidak sihat dan menyebabkan masalah dengan berfungsi dalam kehidupan seharian

### Razak

Gangguan identiti disosiatif (DID) ialah keadaan kesihatan mental. Seseorang yang mempunyai DID mempunyai pelbagai personaliti yang berbeza. Pelbagai identiti mengawal tingkah laku seseorang pada masa yang berbeza. Keadaan ini boleh menyebabkan kehilangan ingatan, khayalan atau kemurungan. DID biasanya disebabkan oleh trauma masa lalu.

Pelakon
-------

* Keith Foo sebagai Iskandar, Daniel, Hayna, Haikal, Razak
* Wanna Ali sebagai Dr. Rayna
* Faez Nick sebagai Rayyan
* Jihaa Sham sebagai Dr. Reen
* Aznah Hamid sebagai Datin Rahima
* Fauzi Nawawi sebagai Pak Latif
* Shamsul Ghau Ghau sebagai Encik Izhar
* Nizam Kama sebagai Azli

Rujukan
-------

1. ↑  Drama Di Sebalik Dia mcentralmy. Dicapai pada 2 April 2023.
**Virus 666** adalah sejenis virus yang mampu mengganggu sistem dan aplikasi komputer.

Kemunculan virus
----------------

Kehadiran virus itu dapat dikesan pada pemacu utama C (C Drive) melalui fail internet bertajuk HELP.ME!!.html. Jika fail itu dibuka, satu fail lain lagi akan muncul pada skrin komputer yang memaparkan **Kiriman dari Neraka** (*Messages From Hell*) yang turut menyentuh beberapa isu dunia sekarang.

Dipercayai semua sistem komputer boleh dijangkiti virus itu sebaik membuka fail **Kiriman Dari Neraka**.

Tersebarnya virus
-----------------

Beberapa cara telah dikenal pasti menjadi punca penyebaran virus itu terutamanya penggunaan disket, cakera liut atau pemacu kilat USB (pendrive) yang berkemungkinan dijangkiti. Penggunaan disket, cakera liut, dan pemacu kilat USB tanpa megimbasnya terlebih dahulu adalah punca utama virus itu merebak.

Tanda
-----

Antara tanda virus itu menyerang komputer ialah kelajuan RAM komputer mula menurun dan proses menutup semua tetingkap window menjadi lambat dan perlahan.

Selain itu, jika anda menekan kekunci Alt, Ctrl dan Delete serentak untuk melihat proses pada Windows Task Manager, akan muncul fail baru seperti:

* Flash.10.exe
* msconfig.com
* cmd.com
* ping.com
* regedit.com
* aweks.pikz
* seram.pkz
* msn.msn

Virus itu tidak menghilangkan data namun kesannya dapat dilihat pada kelajuan komputer.

Rujukan
-------

1. Harian Metro Edisi Johor bertarikh 3 Jun 2008, Selasa mukasurat 4.

Lihat juga
----------

* Perisian antivirus
* Cecacing komputer
* Kuda Troy (komputer)
Datuk Senator Ir **Donald Lim Siang Chai** adalah ahli politik MCA/Barisan Nasional di Malaysia. Beliau adalah Pengerusi MCA Selangor dan Naib Presiden MCA. Dalam kabinet, beliau pernah menyandang jawatan Timbalan Menteri Pelancongan dan kemudian Timbalan Menteri Kewangan Malaysia.

Politik
-------

Dalam Pilihan raya umum 1999, Donald Lim menang di Petaling Jaya Selatan. Beliau meenewaskan Dr. Syed Husin Ali (PRM) dan S. Selvanathan (Bebas).

Sekali lagi beliau menang di PJ Selatan dengan mengalahkan Sivarasa Rasiah - (Keadilan) pada 2004. Donald Lim (BN/MCA) menang ,mendapat 35,054 undi dengan majoriti 21,371. Sementara Sivarasa kalah teruk, hanya mendapat 13,638 undi.

Dalam Pilihan raya umum 2008, beliau ditewaskan oleh Hee Loy Sian- (PKR) di parlimen Petaling Jaya Selatan dengan majoriti 5706 undi. Hee Loy Sian memperolehi 28,598 undi berbanding Donald Lim memperolehi hanya 22,892 undi. Apabila beliau tewas pada 2008, beliau dilantik sebagai Senator dan terus menyandang jawatan Timbalan Menteri Kewangan (2 Jun 2010 - 1 Jun 2013).

Isu dan kontroversi
-------------------

* Pada 21 Ogos 2012, beliau menyatakan bahawa jika Selangor dan negeri-negeri lain di negara ini dikuasai atau kekal di bawah pemerintahan BN, ia tidak akan menjadi negara Islam.Ketua Penerangan Dewan Pemuda PAS Malaysia, Riduan Mohd Nor menganggap kenyataan Pengerusi MCA Selangor ini amat keras dan keterlaluan serta jelas berbaur anti Islam. Setakat ini belum ada pemimpin UMNO bangkit mengecam pemimpin MCA tersebut. Sebelum ini , ada pihak terlalu kuat menghentam DAP yang dikatakan anti Islam sehingga ada kenyataan menyatakan haram mengundi DAP dalam pilihanraya umum.

Rujukan
-------

1. ↑  Donald Lim
2. ↑  "BM-Premium A IPBM-Premium B IPBM-Premium C IPAmaran keras MCA: Di mana suara ulama Umno, mufti". Diarkibkan daripada yang asal pada 2012-08-21. Dicapai pada 2012-08-21.

* [] Blog Donald Lim
**Benoît Potier** ialah ahli perniagaan Perancis yang berkhidmat sebagai Ketua Pegawai Eksekutif Air Liquide multinasional gas industri Perancis antara 2006 dan 2022. Beliau kini merupakan Pengerusi Lembaga Pengarah Air Liquide.

Pendidikan
----------

Benoit Potier lulus sebagai jurutera dari École Centrale Paris pada tahun 1979. Potier juga menghadiri program pendidikan eksekutif Forum Antarabangsa Wharton dan program Pengurusan Lanjutan INSEAD.

Kerjaya
-------

Benoît Potier menyertai Air Liquide pada tahun 1981 sebagai jurutera Penyelidikan dan Pembangunan. Selepas berkhidmat sebagai Pengurus Projek di Bahagian Kejuruteraan dan Pembinaan, beliau telah dilantik sebagai Naib Presiden Pembangunan Tenaga dalam barisan perniagaan Industri Besar. Pada tahun 1993, beliau menjadi Pengarah Strategi dan Organisasi dan, pada tahun 1994, beliau diletakkan bertanggungjawab ke atas Pasaran Kimia, Logam dan Keluli, Minyak dan Tenaga. Beliau dilantik sebagai naib presiden eksekutif Air Liquide pada tahun 1995 dengan tanggungjawab tambahan untuk Bahagian Kejuruteraan dan Pembinaan dan operasi Industri Besar di Eropah. Benoît Potier telah dilantik sebagai naib presiden eksekutif kanan pada tahun 1997. Beliau telah dilantik ke lembaga pengarah pada tahun 2000 dan menjadi pengerusi lembaga pengarah pada November 2001. Benoît Potier adalah presiden dan CEO Air Liquide dari 2006 hingga 2022. Beliau telah memegang jawatan jawatan Pengerusi Lembaga Pengarah Air Liquide sejak 1 Jun 2022.

Rujukan
-------

1. ↑  Benoît Potier
2. ↑  "Cannes B20 Summit - Benoît Potier Air Liquide – Croissance verte". Diarkibkan daripada yang asal pada 2012-07-22. Dicapai pada 2012-04-14.
3. ↑  Benoît Potier, acteur de l'air« Une vie en apesanteur » ? Ai...
4. ↑  Benoît Potier, l'homme qui croyait à l'hydrogène
5. ↑  Benoît Potier passe la main à la tête d'Air liquide

Pautan luar
-----------

|  |  |
| --- | --- |
|  | Wikipetik mempunyai koleksi petikan mengenai: ***Benoît Potier*** |

* Kategori berkenaan Benoît Potier di Wikimedia Commons
**Osman Botak** atau nama sebenarnya **Osman bin Mohd Amin** (1922 – 1981) merupakan seorang pelakon lelaki Malaysia. Beliau dikenali setelah membintangi filem 6 Jahanam arahan P. Ramlee.

Kerjaya
=======

Osman Botak telah memulakan kerjaya lakonannya sebagai pelakon tambahan pada tahun 1959 menerusi filem Musang Berjanggut arahan P. Ramlee Kemudian beliau diberi watak agak penting dalam filem Samseng arahan Ramon A. Estella. Sebelum beliau terlebih dahulu menyertai kumpulan muzik bersama Osman Ahmad dan Yusof B sebagai pemain trumpet.

Sekitar tahun 1960-an Osman Botak merupakan ketua kumpulan samseng Melayu di sekitar kawasan Chow Kit dan Kampung Baru, disamping menjadi pelakon pembantu di Studio Merdeka. Apabila P. Ramlee berhijrah ke Kuala Lumpur pada tahun 1964, beliau telah mempelawa Osman Botak untuk berlakon dalam filem arahannya. Osman Botak juga pernah ketua keselamatan di Pawagam P. Ramlee di awal pembukaannya.

Antara filem lakonan Osman Botak ketika di Singapura seperti Musang Berjanggut, Raja Laksamana Bentan dan Dandan Setia. Di Studio Merdeka, Kuala Lumpur, Osman Botak terlibat seperti dalam filem seperti Kanchan Tirana, Jangan Tinggal Daku, Penyamun Si Bongkok, 6 Jahanam, Laksamana Do Re Mi dan beberapa lagi buah filem.

Kematian
========

Beliau telah meninggal dunia pada tahun 1981 di usia 58 atau 59 tahun.

Filemografi
===========

### Filem

* *Musang Berjanggut* (1959)
* *Samseng* (1959)
* *Raja Laksamana Bentan* (1959)
* *Dandan Setia* (1959)
* *Panglima Harimau Berantai* (1969)
* *6 Jahanam* (1969)
* *Kanchan Tirana* (1969)
* *Lanang Sejagat* (1969)
* *Keranda Jingga* (1969)
* *Jangan Tinggal Daku* (1971)
* *Chengkaman Maut* (1972)
* *Pendekar Sakti* (1972)
* *Laksamana Do Re Mi* (1972)
* *Satria* (1973)
* *Penyamun Si Bongkok* (1973)
* *Toyol* (1980)
* *Sumpah Semerah Padi* (1981)

Sumber
======

* Majalah Filem
* Kenangan Abadi P. Ramlee - Ramli Ismail
* Temubual bersama Ramli Ismail pada 1998
* Utusan Radio & TV
* Varia Filem

Rujukan
=======

1. ↑  Klasik, Filem Melayu. "Osman Botak : Daripada samseng menjadi pelakon". *X-PLORASI*. Dicapai pada 2024-04-17.
2. ↑  "Facebook". *www.facebook.com*. Dicapai pada 2024-04-17.
3. ↑  "Facebook". *www.facebook.com*. Dicapai pada 2024-04-17.
4. ↑  "Facebook". *www.facebook.com*. Dicapai pada 2024-04-17.

Pautan luar
===========

* Osman Botak di Pangkalan Data Filem Internet (IMDb)
**Noran Nordin** (1947 – 22 November 2004) ialah seorang pelakon filem Melayu arahan P. Ramlee.

Kerjaya
-------

Diusia muda ini, bakatnya sudah dikesan oleh seniman agung P. Ramlee ketika melakukan pementasan drama di sebuah sekolah di Ampangan Negeri Sembilan. 

Beliau terkenal sebagai watak 'LING' iaitu isteri Re dalam filem Do Re Mi (1966) dan juga isteri Ibrahim Din dalam Anak Bapak (1968) terlebih dahulu telah berlakon dalam beberapa buah filem sebelum itu. Noran Nordin dilahirkan di Seremban, Negeri Sembilan pada tahun 1947, mula bergerak aktif dalam bidang lakonan drama pentas diwaktu persekolahan beliau.

Ketika Noran baru berusia 14 tahun, P. Ramlee telah diundang sebagai juri dalam satu pementasan drama, beliau terpandang lakonan Noran ketika itu lantas tertarik hati dengan bakat yang ditunjukkan oleh Noran. Selepas itu P. Ramlee telah menawarkan Noran untuk ujibakat di Singapura tetapi terpaksa ditolak, kerana masih bersekolah. 

Pada tahun 1965, Noran yang ketika itu berusia 18 tahun berhijrah ke Kuala Lumpur apabila ditawarkan watak tambahan oleh P. Ramlee dalam filem Masam-Masam Manis. Selepas itu, Noran Nordin terus ditawarkan untuk berlakon dalam filem Bumiputra (1965). Noran mula menjadi pelakon yang sering mumcul dalam filem filem keluaran Studio Merdeka.

Filemografi
-----------

Filem=
------

* *Masam-Masam Manis* (1965)
* *Bumiputra* (1965)
* *Gadis Langkawi* (1966)
* *Do Re Mi* (1966)
* *Keluarga 69* (1967)
* *Anak Bapak* (1968)
* *Lain Jalan Ka-Shorga* (1968)
* *Gemiris* (1968)
* *Kembang Layu* (1968)
* *Dr. Rushdi* (1970)
* *Perintah Seri Paduka* (1970)
* *Dosa Remaja* (1973)
* *Jantina* (1974)
* *Mastura* (1974)

Kehidupan peribadi
------------------

Selain dari berlakon, Noran mempunyai bakat menyanyi. Pada hujung tahun 60an, Noran telah memasuki kugiran Dendang Remaja KL yang dipimpin oleh Osman Maulud. Kugiran ini kerap kali menjadi band undangan dalam beberapa buah filem di Studio Merdeka. Kalau dah jodoh tidak ke mana. Noran telah mendirikan rumahtangga dengan Osman Maulud dan mereka berhijrah ke Seberang Takir, Terengganu. Kedua suami isteri ini menetap di sana hingga ke akhir hayat mereka.

Kematian
--------

Noran Nordin meninggal dunia pada 22 November 2004 dalam usia 57 tahun. Semoga rohnya dicucuri rahmat. AL FATIHAH.

Sumber:
-------

Repair Gambar Lama

Kelab Filem & Muzik Melayu Klasik

Berita Filem

Pautan luar
-----------

* Noran Nordin di Pangkalan Data Filem Internet (IMDb)
**Festival Filem New York** (**NYFF**) ialah festival filem tahunan yang diadakan setiap musim luruh di Bandar Raya New York, yang dipersembahkan oleh Persatuan Filem Lincoln Centre (**FSLC**). Festival ini ditubuhkan pada tahun 1963 oleh Richard Roud dan Amos Vogel dengan sokongan presiden Lincoln Center William Schuman dan merupakan salah satu festival filem paling lama dan paling berprestij di Amerika Syarikat. Festival tidak kompetitif berpusat di sekitar "Main Slate" yang mempunyai 20-30 filem khas, dengan sidebars untuk pawagam eksperimen dan retrospektif, dan baru-baru ini memperkenalkan bahagian-bahagian dokumentari dan trans-media. Pengaturcaraan diketuai oleh Jawatankuasa Pemilihan berputar, dipengerusikan oleh Pengarah Festival Filem New York, dengan banyak ahli jawatankuasa yang kekal dari tahun ke tahun. Program-program jawatankuasa dan individu yang berasingan membentangkan bahagian filem, eksperimen, dan transkrip pendek. 

Kent Jones telah menjadi pengarah festival sejak 2013. Sehingga 2018, Jawatankuasa Pemilihan utama termasuk Jones (kerusi); Dennis Lim, Pengarah Program Pemasaran FSLC; dan Florence Almozini, Pengarah Program Pemasaran FSLC.

Festival Filem New York ke-57 berlangsung dari 27 September hingga 13 Oktober 2019.

Rujukan
-------

1. ↑  Kern, Laura; Koch, Joanne; Peña, Richard, penyunting (2012). *New York Film Festival Gold*. United States: The Film Society of Lincoln Center, Inc. m/s. 16–18. ISBN 978-0-615-66360-9.
2. ↑  Cox, Gordon. "Film Society names new heads". *Variety* (dalam bahasa Inggeris). Dicapai pada 2017-04-05.
3. ↑  "56th New York Film Festival Main Slate Announced". *Film Society of Lincoln Center*. Dicapai pada 2018-09-12.
4. ↑  "57th New York Film Festival". *Film at Lincoln Center* (dalam bahasa Inggeris). Dicapai pada 2019-08-06.

Pautan luar
-----------

* New York Film Festival Official website (2016)
* Film Society of Lincoln Center Presenting organization website

Pautan
------

* Malavana, (filem 2001)
***Pusaka Pontianak*** ialah sebuah filem Melayu yang diterbitkan pada tahun 1965 di Singapura. Filem ini diterbitkan dalam bentuk filem hitam putih tanpa warna. Ia telah diarahkan oleh Ramon A. Estella dan diterbitkan oleh Shaw Brothers.

Sinopsis
--------

Waris-waris seorang jutawan yang baru meninggal dunia berkumpul di banglonya untuk mendengar wasiatnya. Peguam wasiat berkomplot dengan adik tirinya untuk membolot harta tersebut. Dia memberitahu waris-waris tersebut bahawa almarhum adalah keturunan pontianak. Sesiapa yang inginkan harta tersebut mesti tinggal di banglo jutawan tersebut yang terletak ditengah-tengah sebuah kebun getah, selama empat minggu. Sesiapa yang keluar dari kawasan kebun getah tidak akan mendapat harta wasiat tersebut yang berjumlah 10 juta ringgit termasuk insurans nyawa sebanyak satu juta ringgit. Bagi waris yang meninggal dunia ketika berada dibanglo tersebut, bahagian harta wasiatnya akan dibahagi-bahagikan kepada waris yang masih hidup.
Seorang demi seorang waris dibunuh oleh pontianak yang menggunakan terowong bawah tanah untuk keluar dan masuk kedalam banglo tersebut.
Kehadiran wakil syarikat insurans akhirnya berjaya membongkar misteri kewujudan pontianak.

Barisan pelakon
---------------

* Ahmad Mahmud sebagai Safrudin
* Saadiah sebagai Norhayati
* Dayang Sofia sebagai Rosminah
* Salleh Kamil sebagai Hambali
* Normadiah sebagai Salbiah
* Aziz Sattar sebagai Kamarudin
* Mariam Bahrom sebagai Zaleha
* Ahmad Daud sebagai Bob Hamid
* Ibrahim Pendek sebagai Comat
* Ahmad Nisfu sebagai Comot
* Haji Mahadi sebagai Abu Kahar
* Jah Mahadi sebagai Hamidah
* Omar Suwita sebagai Zainal
* Kuswadinata sebagai Yusof
* M. Babjan sebagai Pengutus Roh Dato Pengiran Sutan Kudus

Lagu
----

* Dendang Pontianak (Jibam Jibam) - Ahmad Daud

Rujukan
-------

1. ↑  Staf The Star (4 Jun 2004). "*Dawn of the 'pontianaks'*". The Star. Dicapai pada 2008-10-04. Shaw Brothers produced Pusaka Pontianak in 1965...

```
2. Pusaka Pontianak (filem), VCD Edaran Music Valley.
```

Pautan luar
-----------

* *Pusaka Pontianak*  di Pangkalan Data Filem Internet (IMDb)
**Sekolah Menengah Kebangsaan Selayang Bharu** atau nama ringkasnya *SMK Selayang Bharu*, merupakan sebuah Sekolah Menengah Kebangsaan yang terletak di Jalan 29, Selayang Bharu. Sekolah Selayang Baru terletak bersebelahan dengan SMK Darul Ehsan.

Pada 2009, Sekolah Menengah Kebangsaan Selayang Bharu memiliki 1103 orang pelajar lelaki dan 973 orang pelajar perempuan, menjadikan jumlah keseluruhan murid seramai 2076 orang. Ia mempunyai seramai 121 orang guru.2009

Sejarah
-------

SMK Selayang Bharu terletak dalam mukim Selayang Bharu dan dibina pada tahun 1968. Dirasmikan oleh YB Tuan Haji Muhammad b Yaacob (PMK, SMT), Menteri Pendidikan pada 1hb Jun 1968.

Pencapaian
----------

SMK Selayang Bharu telah menjadi sekolah terbaik di daerah Gombak dan merupakan sebuah sekolah contoh.[*bila?*]

Alamat
------

Sekolah Menengah Kebangsaan Selayang Bharu
Jalan 29, Selayang Bharu
Selangor,  Malaysia
Telefon = 361386340
Faks = 361387109

Rujukan
-------

1. ↑  Senarai Sekolah Mengikut Kumpulan Jenis Dan Negeri

Pautan luar
-----------

*
Bakteria E. Coli di bawah pembesaran
**Sanitasi** merupakan cara untuk mencegah sentuhan manusia daripada bahaya bahan buangan untuk mempromosikan kesihatan. Bahaya ini mungkin sama ada dari segi fizikal, mikrobiologi dan agen-agen kimia bagi penyakit berkenaan. Bahan buangan yang boleh menyebabkan masalah kesihatan adalah terdiri daripada tahi manusia atau binatang, sisa bahan buangan pepejal, air bahan buangan domestik (kumbahan, urin, bahan buangan mandian atau cucian), bahan buangan industri dan bahan buangan pertanian. Cara pencegahan bersih boleh dilakukan dengan menggunakan penyelesaian kejuruteraan (contohnya rawatan kumbahan dan sisa cecair buangan), teknologi mudah (contohnya tandas, tangki septik), atau amalan kebersihan peribadi (contohnya membasuh tangan dengan sabun).



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Sekolah Menengah St. Michael** atau nama ringkasnya *SM St Michael* juga dikenali dengan akronim SMSM, merupakan sebuah Sekolah menengah kebangsaan yang terletak di Peti Surat 66.

Pada 2009, Sekolah Menengah St. Michael memiliki 543 pelajar lelaki dan 530 pelajar perempuan, menjadikan jumlah keseluruhan murid seramai 1073 orang. Ia mempunyai seramai 63 orang guru.2009

Sejarah
-------

Sekolah ini dibina pada 1890 oleh para mubaligh Mill Hill untuk menukarkan penduduk tempatan ke dalam Katolik. Cara pengangkutan kemudiannya adalah Sungai Moyog. Ini menyebabkan gereja St. Michael dan sekolah yang akan dibina di Kampong Dabak, Penampang yang berhampiran dengan sungai. Bangunan sekolah pertama terbuat dari buluh. Ia juga merupakan rumah bagi para imam gereja. Tanah terdedah adalah lantai dan ia berkerumun sekitar 3 kaki dari tanah. Pelajar menggunakan batu tulis dan batu kapur untuk menulis. Sekolah ini tidak berjaya, kerana kebanyakan penduduk tempatan tidak membenarkan anak-anak mereka pergi ke sekolah kerana mereka takut Syarikat British Borneo Utara akan mengambil anak-anak mereka sebagai tentera penjajah dari Angkatan Bersenjata British. Pelajar membayar yuran beras, ubi kayu, ubi, buah dan kayu api.

Tanah yang kini berdiri sekarang menjadi ladang padi. Ia didermakan oleh penduduk tempatan ke sekolah. Walaupun pelajar berkongsi bilik darjah dengan kambing kampung, sekolah ini mempunyai reputasi yang baik sebagai pelajar sejauh Tambunan dan Kuala Penyu datang untuk belajar di sekolah. Ini menyebabkan pembukaan sebuah sekolah berasrama penuh.

Semasa Perang Dunia II, pendudukan Jepun memaksa penutupan sementara sekolah. Bagaimanapun, sekolah itu tidak rosak teruk, hanya mengalami peluru senjata mesin. Pendeta M. Henselmans memohon untuk menukar sekolah ke sekolah menengah atau menengah pada 10 Ogos 1957 untuk menyediakan 53 pelajar yang ketika itu berusia enam tahun dengan sekolah pasca-sekolah rendah. Sekolah ini ditukarkan ke sekolah menengah pada 10 Mac 1958 dengan Tambunan asli Marcus Otigil di helm. Sekolah itu meningkat dengan perlahan, dengan bangunan lama digantikan oleh yang baru selama bertahun-tahun.

Pencapaian
----------

Alamat
------

Sekolah Menengah Kebangsaan St. Michael
Peti Surat 66
89507, Penampang
Sabah, Malaysia
Telefon = 6088711541
Fax = 6088712541

Pautan luar
-----------

*
Datuk Ir. **Donald Lim Siang Chai** ialah ahli politik Malaysia berketurunan Cina. Beliau merupakan mantan Ahli Parlimen Petaling Jaya Selatan selama tiga penggal (1995-2008).

Politik
-------

Dalam Pilihan raya umum 1999, Donald Lim menang di Petaling Jaya Selatan. Beliau meenewaskan Dr. Syed Husin Ali (PRM) dan S. Selvanathan (Bebas).

Sekali lagi beliau menang di PJ Selatan dengan mengalahkan Sivarasa Rasiah - (Keadilan) pada 2004. Donald Lim (BN/MCA) menang ,mendapat 35,054 undi dengan majoriti 21,371. Sementara Sivarasa kalah teruk, hanya mendapat 13,638 undi.

Dalam Pilihan raya umum 2008, beliau ditewaskan oleh Hee Loy Sian- (PKR) di parlimen Petaling Jaya Selatan dengan majoriti 5706 undi. Hee Loy Sian memperolehi 28,598 undi berbanding Donald Lim memperolehi hanya 22,892 undi. Apabila beliau tewas pada 2008, beliau dilantik sebagai Senator dan terus menyandang jawatan Timbalan Menteri Kewangan (2 Jun 2010 - 1 Jun 2013).

Isu dan kontroversi
-------------------

* Pada 21 Ogos 2012, beliau menyatakan bahawa jika Selangor dan negeri-negeri lain di negara ini dikuasai atau kekal di bawah pemerintahan BN, ia tidak akan menjadi negara Islam.Ketua Penerangan Dewan Pemuda PAS Malaysia, Riduan Mohd Nor menganggap kenyataan Pengerusi MCA Selangor ini amat keras dan keterlaluan serta jelas berbaur anti Islam. Setakat ini belum ada pemimpin UMNO bangkit mengecam pemimpin MCA tersebut. Sebelum ini , ada pihak terlalu kuat menghentam DAP yang dikatakan anti Islam sehingga ada kenyataan menyatakan haram mengundi DAP dalam pilihanraya umum.

Rujukan
-------

1. ↑  Donald Lim
2. ↑  "BM-Premium A IPBM-Premium B IPBM-Premium C IPAmaran keras MCA: Di mana suara ulama Umno, mufti". Diarkibkan daripada yang asal pada 2012-08-21. Dicapai pada 2012-08-21.

* [] Blog Donald Lim
Datuk **Raja Ideris Raja Ahmad** ialah ahli politik Malaysia berketurunan Melayu. Beliau merupakan mantan ADN Sungai Air Tawar (2008-2013) dan mantan ADN Sabak (1990-2008).

Isu dan Kontroversi
-------------------

Pada 9 November 2009, saman pemula dikemukaan oleh beliau bersama-sama dengan ADUN Morib Hasiman Sidom dan Kuala Kubu Baharu Wong Koon Mun terhadap Teng Chang Kim dan enam Jawatankuasa Selcat. Saman dikemukakan di pejabat pendaftar Mahkamah Tinggi Shah Alam. Peguam mereka ialah Datuk V. Sithambaram , Kamarul Hisham Kamaruddin and Balvinder Singh Kenth. Turut disaman ialah Yang Dipertua Dewan Undangan Negeri (DUN) Selangor, Setiausaha DUN Selangor dan Kerajaan Negeri Selangor.

Artikel 72 (1) Perlembagaan Persekutuan menyatakan sebarang prosiding dewan undangan tidak boleh ditimbulkan di mahkamah.Jadi saman ini tidak menepati locus standi.

Rujukan
-------

1. ↑  Tiga Adun BN S'ngor Tiada Locus Standi Untuk Saman Selcat - Pengerusi

  


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.